wickkiey/tamil-wikipedia-chunked huggingface dataset:
# கூட்டரசு மாவட்டம் (பிரேசில்)

**கூட்டரசு மாவட்டம்** (*Federal District*, ; ), ஏப்ரல் 21, 1960இல் நிறுவப்பட்ட பிரேசிலின் 27 மாநிலங்களில் ஒன்றாகும். பிரேசிலின் மேட்டுப்பகுதியில் நடுவண் பகுதியில் அமைந்துள்ள கூட்டரசு மாவட்டம் 31 நிர்வாகப் பிரிவுகளாகப் பிரிக்கப்பட்டுள்ளது. இந்த மாநிலத்தில்தான் பிரேசிலின் தலைநகரம் பிரசிலியா அமைந்துள்ளது. இங்கு கூட்டரசின் மூன்று அங்கங்களும் (சட்டவாக்க அவை, செயலாட்சியர், நீதித்துறை) இங்குள்ளன. இதன் தட்பவெப்பநிலை இரண்டே பருவங்களைக் கொண்டுள்ளது. உலர்ந்த பருவத்தில் (குளிர்காலம்), குறிப்பாக வெப்பமிகு நாட்களின் மதிய நேரங்களில் ஈரப்பதம் மிகக் குறைவான நிலைகளை எட்டக்கூடும். நீருடைய செயற்கையான பாரநோவா ஏரி இதற்கு தீர்வாகவே கட்டப்பட்டுள்ளது.
# விழா நாயகன் எம். ஜி. ஆர்

**விழா நாயகன் எம். ஜி. ஆர்** என்பது கலைமாமணி கே. ரவீந்தர் என்பவர் முன்னாள் தமிழக முதல்வர் ம. கோ. இராமச்சந்திரன் அவர்களைப் பற்றி எழுதிய நூலாகும். ஆசிரியரான கே. ரவீந்தர் எம்.ஜி.இராமச்சந்திரன் குறித்து எழுதிய மற்றொரு நூல் பொன்மனச் செம்மல் எம்.ஜி.ஆர்.  
விழா நாயகன் நூலை விஜயா பதிப்பகம் வெளியிட்டிருந்தது.  
விழா நாயகன் என்பது விழாத நாயகன் என்று பொருள்படும்படி ஆசிரியர் இந்நூலுக்குத் தலைப்பிட்டுள்ளார்.
# விழா நாயகன் எம். ஜி. ஆர்

## பொருளடக்கம்

- ராமச்சந்திரன்
- செம்மலின் வாழ்க்கைக்கு
- புரட்சி குமார்
- நெஞ்சு குளிர்ந்த நிகழ்ச்சி
- நீங்களே எங்கள் மன்னர்
- கலைக்கு விலை
- தசாவதாரம்
- தமிழுக்குச் சிறப்பு எழுத்து
- திரை ஏணி
- காவியம் எது
- நாளை நடப்பதை அறிந்தவர்
- தங்க நிழல்
- உங்களில் ஒருவன்
- பெண் சிரித்தால்
- பூட்டு வந்த பின்தான்
- என்னைப் போல் நீங்கள்
- உலகம் உருண்டை ஏன்
- ஜானு சொன்னது
- படத்தின் தலைப்பு
- நேற்று இன்று நாளை
- மூன்றெழுத்து வேந்தன்
- நல்ல நேரம்
- இதோ.. இவர்கள்
- டாக்டர் பட்டம் யாருக்கு
- தாய் சொல்லை தட்டவில்லை
- அவருடைய எண்ணம்
- ஆடவந்த தெய்வம்
- நட்பு என்பது
- இதய தெய்வம்
- மக்களின் நினைவோடு
# பூச்சியம்மன்

**பூச்சியம்மன்** நாட்டார் தெய்வங்களில் ஒருவராவார். இவரை பொயிலாம் பூச்சியம்மாள் என்றும் மக்கள் அழைக்கின்றனர்.
# பூச்சியம்மன்

## கதை

பள்ளர் பெண்ணான பூச்சியம்மன், மறவரான பட்டபிரானோடு காதல் செய்து ஓடிப்போனார். அதனையறிந்த பூச்சியம்மனின் சகோதரர்கள் ஏழ்வர் அவர்களைத் தேடி கொல்கின்றனர். அதில் இளைய சகோதரன் மட்டும் தன்னுடைய தங்கையைக் கொல்ல வேண்டாம் என்று கூறுகிறான். ஆனால் தங்களுடன் வர மறுத்த தங்கையை மற்றவர்கள் கொன்றுவிடுகிறார்கள். எனவே அவர்கள் வீடு திரும்பும் வழியில் இளைய சகோதரன் தவிர மற்றோர் இறந்து விடுகின்றனர். அதனால் இளைய சகோதரன் பூச்சியம்மனுக்கு கோயில் எழுப்பி வழிபடுகின்றார்.
# பூச்சியம்மன்

## இவற்றையும் காண்க

- நாட்டுப்புறப் பெண் தெய்வங்கள்
# நாம்ட்ரோலிங்

மற்றும் அமிதாப புத்தர்களின் சிலைகள் உள்ள நாம்ட்ரோலிங் மடாலயம், மைசூர், இந்தியா]]  
**நாம்ட்ரோலிங் நிய்ங்மபா மடம்** (*Namdroling Nyingmapa Monastery*) பத்மசம்பவர் நிறுவிய திபெத்திய பௌத்தக் கோட்பாடான 'நியிங்மபா'வை போதிக்கும் பெரிய அமைப்பாகும். இந்திய மாநிலமான கருநாடகத்தின் மைசூர் மாவட்டத்தில் உள்ள பைலக்குப்பே எனும் சிற்றூரில் அமைந்துள்ள இந்த நாம்ட்ரோலிங் மையம் ஏறத்தாழ 5000 லாமாக்களுக்கு (இருபால் துறவியருக்கும்) வாழ்விடமாகவும் மதக்கல்வி அளிக்கும் இடமாகவும் விளங்குகிறது. திபெத் பாரம்பரிய முறையில் சிகிச்சையளிக்கும் மருத்துவமனையையும் இது கொண்டுள்ளது.
# நாம்ட்ரோலிங்

## வரலாறு

சீன-திபெத் இணைப்புக்கு முன்பாக திபெத்தில் இருந்த 'பல்யுல்' புத்தமதக் கல்வி நிலையத்தின் இரண்டாம் நிலைப் பொறுப்பில் இருந்த 'பெனார் ரின்போச்' (Penor Rinpoche) என்பவரால் 1963 இல் இவ்விகாரை தோற்றுவிக்கப்பட்டது. இந்த புத்தமதப் பல்கலைக்கழகத்தின் முழுப்பெயர் ‘தெக்சோக் நாம்ட்ரோல் ஷெத்ருப் டர்கியிலிங்’ என்பதாகும் ; சுருக்கமாக – நாம்ட்ரோலிங். எட்டு சதுர அடி பரப்பளவே கொண்ட, மூங்கிலினால் செய்யப்பட்ட ஒரு சிறு கோயில் போன்ற அமைப்புதான் நாம்ட்ரோலிங்கின் முதல் அமைவிடம். இந்திய அரசு வழங்கிய நிலத்தில், இக்கல்வி நிலையத்தை கட்டும் பணி தொடங்கிய போது, காட்டு யானைகளாலும், இன்னபிற காரணங்களாலும், மிகுந்த இடர்பாடுகளைச் சந்திக்க நேர்ந்தது.
# நாம்ட்ரோலிங்

## கட்டப்பட்ட கட்டிடங்கள் – காலவரிசை

• 1978 ஃபிப்ரவரி 17 ஆம் தேதி புத்தக் கல்லூரி (ஷேத்ரா) கட்டி முடிக்கப்பட்டது.  
• 1999 செப்டம்பர் 24 ஆம் தேதி ‘பத்மசம்பவா புத்த விகாரை’ என்னும் புதிய கோயில் கட்டி முடிக்கப்பட்டு அர்ப்பணிக்கப்பட்டது. உள்ளூர்வாசிகள் இதைப் ‘பொற்கோயில்’ என்று அழைக்கின்றனர். இது ஆயிரக்கணக்கான புத்தபிக்குகள் ஒரேசமயத்தில் வழிபட விசாலமாக உள்ளது.• ‘சோக்யால் ஷெத்ருப் டர்கியிலிங்’ எனப்படும் பெண் துறவிகளுக்கான மடம் 1993 நவம்பர் 27 ஆம் தேதி திறக்கப்பட்டது.  
• குரு ‘ரின்போச்’க்காக ஒரு கோயில், 2004 ஆம் ஆண்டு டிசம்பர் 13 ஆம் தேதி தொடங்கப்பட்டது.  
2008 ஆம் ஆண்டு வரையில் உள்ள நிலவரப்படி, நாம்ட்ரோலிங் கல்லூரியில் தங்குவதற்காக 150 க்கும் மேற்பட்ட அறைகள் உள்ளன. இந்நிலையத்தில் உள்ள துறவிகளின் எண்ணிக்கை மாறுபட்டுக்கொண்டிருக்கும். சமீபத்திய கணக்கெடுப்பின்படி 4000 க்கும் மேற்பட்ட பிக்குகளும், 800 பெண் துறவிகளும் இருப்பதாக அறியப்படுகிறது.
# நாம்ட்ரோலிங்

## விழாக்கள்

ஃபிப்ரவரி அல்லது மார்ச் மாதம் வரும் திபெத்திய புது வருடம் (லோசர்) சிறப்பாகக் கொண்டாடப்படுகிறது. பாரம்பரிய லாமா நடனங்கள், கட்டிடங்களின் பக்கவாட்டில் ‘தங்கா’ எனப்படும் பெரிய அளவு சீலைகள் தொங்கவிடுதல், கட்டுப்பாடான ஊர்வலங்கள் என்று இரண்டு வாரங்கள் புத்தவிகாரையில் கொண்டாட்டங்கள் நடத்தப்படுகின்றன.
# நாம்ட்ரோலிங்

## இதனையும் காண்க

- பத்மசம்பவர்
# ஃபார் கிரை 3

**ஃபார் கிரை 3** (*Far Cry 3*) என்பது ஒரு வீடியோ விளையாட்டு ஆகும். இது யுபிசாஃப்ட் மொண்ட்ரியால் நிறுவனத்தால் உருவாக்கப்பட்டு நவம்பர் 29 2012 இல் வெளியிடப்பட்டது. இது மைக்ரோசாஃப்ட்டின் விண்டோஸ் மற்றும் பிளேஸ்டேசன் 3, எக்ஸ் பாக்ஸ் 360 போன்ற இயங்கு தளங்குகளுக்காக உருவாக்கப்பட்ட விளையாட்டு ஆகும். இதன் கதை இந்திய மற்றும் பசி்பிக் பெருங்கடலின் நடுவில் உள்ள பயங்கரமான கடற்கொள்ளையர்கள் கட்டுப்பாட்டில் உள்ள தீவில் நடக்கின்றவாறு அமைக்கப்பட்டுள்ளது. இந்தக் கதையின் முக்கிய நடிகர் ஜேசன் ப்ராடி தமது நண்பர்களைக் கடற் கொள்ளையர்களிடமிருந்து எப்படிக் காப்பாற்றுகிறார் என்பதே விளையாடும் ஆட்டமாக அமைக்கப்பட்டுள்ளது. மேலும் இது முந்தைய வெளியீட்டான ஃபார் கிரை 2 இன் கதையிலிருந்தும் சற்றே மாற்றப்பட்டு அமைக்கப்பட்டுள்ளது.
# ஃபார் கிரை 3

## கதாபாத்திரங்கள், கதை மற்றும் ஆட்டம்

ஃபார் கிரை 3 சில திரைப்படத்தனமான காட்சிகளுடன் ஆரம்பமாகிறது, அதன்படி முக்கியக் கதாபாத்திரமான ஜேசன் ப்ராடி மற்றும் அவனது நண்பர்களும் விடுமுறையைக் கொண்டாட விமான ஓட்டியான ஜேசனின் தம்பி ரய்லியுடன் சேர்ந்து பாங்காக் செல்கிறார்கள்.  
அங்கிருந்து சுற்றிபார்க்க அருகில் இருக்கும் தீவின் மேல் செண்டு கொண்டிருக்கும் பொழுது ஸ்கை டைவிங் செய்யத் திட்டமிடுகிறார்கள் உடனே எல்லோரும் அங்கிருந்து தீவை நோக்கி கீழே குதிக்கிறார்கள். குதித்த பிறகுதான் தெரிய வருகிறது அது கடற்கொள்ளையர்களின் கட்டுப்பாட்டில் இருக்கும் தீவு என்று’ அங்கு அவர்கள் எல்லோரும் கடற்கொள்ளையர்களிடம் மாட்டிக் கொள்கிறார்கள்.
# விக்கிப்பீடியா:Statistics/weekly/23-Feb-2014
# பால் பண்ணை

, நியூயார்க் மாநிலம்.]]  
**பால் பண்ணை** *(dairy)* என்பது பெரும்பாலும் மாடுகள் அல்லது ஆடுகள், எருமை, செம்மறி ஆடுகள், குதிரைகள் அல்லது ஒட்டகங்கள் போன்ற விலங்குகளில் இருந்து மனித நுகர்வுக்காக பண்ணையில் விலங்கின் பால் அறுவடை செய்ய நிறுவப்பட்ட ஒரு நிறுவனம் ஆகும். இது பொதுவாக பால் அறுவடை தொடர்புடைய ஒரு பல்நோக்கு பண்ணை யாகும். பால் பண்ணை அதற்கு உரிய தனிப் பால் பண்ணையிலோ அல்லது பல்நோக்குப் பால் அறுவடைக்கான பண்ணையிலோ அமைந்திருக்கும்.  
பால் பண்ணை எனும் சொல் நாடுகளுக்கும் இடையே வேறுபடுகிறது. எடுத்துகாட்டாக, அமெரிக்காவில், முழுப்பால் பண்ணையும் உள்ள வளாகம் பொதுவாக "பால் பண்ணை" என்று அழைக்கப்படுகிறது. பால் மாட்டில் இருந்து பால் அறுவடை செய்யும் கட்டிடம் "பாலகம்" (milk parlor) எனப்படுகிறது. பேரளவு பால் பல தொட்டிகளில் பால் தேக்கியுள்ள இடம் "பால் இல்லம்" (Milk House) எனப்படுகிறது. பிறகு பால் வண்டிகளில் பால் கொள்கலத்திலேற்றிப் "பால் நிலையத்துக்குக்" கொண்டு செல்லப்படுகிறது. பால் நிலையத்தில் இப்பால் வணிகப் பயன்பாட்டுக்கான பாற்பொருட்களாக மாற்றப்படுகிறது. நியூசிலாந்தில் பால் அறுவடை செய்யும் பண்ணையில் உள்ள இடம் "பாலகம்" எனப்படுகிறது. முன்பு இது பால் கொட்டகை எனவும் வழங்கியது. சிலவேளைகளில் இவை கொட்டகையின் வடிவம் சார்ந்து "விலாவெலும்புக் கொட்டகை" அல்லது குழிப் பாலகம்" எனவும் அழைக்கப்படும். பாலகங்கள் எளிய கொட்டில் அல்லது கொட்டகையில் இருந்து பணிப்பாய்வை எளிமையாக கையாளும் சுழல் கட்டமைப்புகள் வரை மாற்றம் அடைந்துள்ளன. சில விலங்குகளைல் இருந்து மட்டுமே பால் அறுவடை செய்யும் சில நாடுகளில், பண்ணை மோர், வெண்ணெய், இன்தயிர் போன்ற பாற்பொருள் நிலையப் பணிகளையும் உள்ளடக்குவதுண்டு. இவ்வகைக் களப் பாற்பொருளாக்கம் ஐரோப்பாவில் வழக்கமாக பின்பற்றப்படுகிறது.  
ஐக்கிய அமெரிக்காவில் பால்பண்னை என்பது வெண்னெய், நெய் போன்ற பாற்பொருட்களைச் செய்யும் நிலையத்துக்கும விற்கும் இடத்துக்கும் தேக்கும் இடத்துக்கும் கூட வழங்குகிறது. நியூசிலாந்தில் * பால் அங்காடி* என்பது பொதுமக்கள் பால்வாங்கும் தெருமனைக் கடைக்கும் பால் பேரங்காடிக்கும் வழங்குகிறதுபணியாளர் ஆகியவற்றுக்கும் வழங்குகிறது. பால் பண்ணை, பால் நிலையம் ஆகியன பால் தொழில். துறையின் உறுப்புகளாகும். பால் தொழில்துறை உணவுத் தொழில்துறையின் ஓர் உறுப்ப்பாகும்.
# பால் பண்ணை

## வரலாறு

பல்லாயிரம் ஆண்டுக்களாக கறவைக்கான விலங்குகள் வீட்டில் பழக்கி வளர்க்கப்பட்டு வருகின்றன. முதலில் அவை வாழ்தகு வேளாண்மையின் உறுதுணைகளாக விளங்கின. அன்றைய நாடோடி வேளாண்மையில் உழவர் தாம் புலம்பெயரும் இடங்களுக்குத் தம் கால்நடைகளையுமோட்டிச் சென்றனர். விலங்குகளைக் காப்பாற்றுதலும் உணவளித்தலும் அந்நாடோடி மேய்ச்சலாளர்களின் இணைவாழ்வுறவாக அமைந்தது.  
மிக அண்மிய கடந்த காலத்தில், வேளாண்மையில் ஈடுபாட்ட மக்கள் கறவை விலங்குகளை வீட்டுப் பால்பயனுக்கும் தம் ஊர்ப் பால்நுகர்வுக்கும் வளர்த்தனர். அப்போது இது குடிசைத் தொழிலாக விளங்கியது. இந்த கறவை விலங்குகள் பாலுக்கு மட்டுமன்றி, இளமையில் ஏருழவுக்கும் முதுமையில் இறைச்சிக்கும் பயன்பட்டது. இந்நிலையில் விலங்குகளின் எண்ணிக்கை குறைவாக இருந்ததால், பது மாட்டுக்கு ஒருவர் வீதம் பாலை ஒருமணி நேரத்துக்குக்குள் கையாலேயே கறந்தனர். இந்த வேளையைப் பால்காரரோ பால்காரியோ செய்தனர்.  
தொழில்புரட்சிக்கும் நகர்மயமாக்கலுக்கும் பிறகு, பால்வழங்கல் வணிகமயமானது. அப்போது பால் பண்ணைத்தொழிலுக்காகவே பல கறவை வளர்ப்பினங்கள் செயற்கைத் தேர்வு வாயிலாக உருவாக்க பட்டன. இவை இழுவை விலங்குகளின் பான்மையில் இருந்து வேறுபட்டன. பல்காரகலாக பலருக்கு வேலை கிடைத்தது. என்றாலும், விரைவில் பால்கறத்தல் எந்திரமயமாக்கப்பட்டது. பால்கறக்கும் எந்திரங்கள் வடிவமைக்கப்பட்டன.  
வரலாற்றியலாக, பால் கறத்தலும் பாலுணவாக்கமும் பால் பண்ணையில் நெருக்கமான கால, இடவெளியிலேயே அமைந்தன. பால் பண்ணையில் கறவைகள் குறைவாக இருந்தபோது மக்கள் கையால் பாலைக் கறந்தனர். பால்காம்புகளைக் கைவிரலிடையில் பற்றி அடிமடியில் இருந்து காம்பு வரை அழுத்தி இழுத்துப் பல்லைக் கறப்பர். முலைக்காம்பு கட்டை விரலுக்கும் ஆள்காட்டி விரலுக்கும் நடுவில் அமையும். அப்போது அவ்விரல்களை பால்மடியில் இருந்து முலைக்காம்பு வரை அழுத்தியபடி நகர்ந்தவண்ணம் பாலைக் கறப்பர். கையும் விரலும் மடியடி பால்தூம்பை அழுத்துவதால் மூடி விரலின் கீழ்நோக்கிய நகர்வால் தூம்பு வழியாக முன்னேறி முலக்காம்பு வரை வந்து பாலைக் கீழே வைக்கப்பட்டுள்ள வாளியில் அல்லது குவளையில் பீய்ச்சுவர். மடியின் ஒவ்வொரு அரைப்பகுதியிலும் உள்ள பால்தூம்பும் அதன் முழு அளவுக்கு மாறிமாறி கறக்கப்படும்.  
பால்கறத்தல் இரு கைகளாலும் திரும்கத் திரும்ப வேகமாக மேற்கொள்லப்படும்.பால்தூம்பில் திரண்டுள்ள பால் இந்த இருமுறைகளாலும் தரையில் வைத்துள்ள அல்லது கணுக்கால்கள்ளல் தாங்கியுள்ள ஒரு வாளியில் கறக்கப்படுகிறது. பால்கறப்பவர் ஒரு தாழ்வான மணையி உட்கார்ந்து பல்லைக் கரப்பார்.  
மரபாக, பால்கறக்கும்போது பசும்மாடுகள் வயலிலோ வீட்டு முற்றத்திலோ நின்றபடி இருக்கும். பால்மடியில் பால் கட்ட, முதலில் கண்றுகளை விட்டு பாலுண்ண விடுவர். மடியில் பால் நன்கு ஊறியதும் பால்கறந்து முடியும் வரை கன்றுகள் காத்திருக்கும்படிக் கன்றுகளுக்குப் பயிற்சி தரப்படும். பல நாடுகளில் இவை பட்டி முளைகளில் கட்டி பால் கறப்பர்.
# பால் பண்ணை

## பாற்பொருள்சார் நோய்கள்

துப்புரவின்றி செய்யும் பாற்பொருட்களில் குச்சுயிரிகள் மாசு கூடுகிறது. தகுந்த துப்புரவு நடவடிக்கைகள் இவ்வகைக் குச்சுயிரி மாசைக் குறைக்கின்றன. பகுதி நுண்ணுயிரி நீக்கம் குச்சுயிரி மாசு நுகர்வோரைச் சென்றடைவதைப் பெரிதும் குறைக்கிறது. பல நாடுகளின் அரசுகள் பாற்பொருல் ஆக்கம் சார்ந்து, குறிப்பாக நுண்ணுயிரி நீக்கம் பற்றிய அக்கறையைக் கடைபிடிக்காமல் கண்டுங் காணாதவை போலவே உள்ளன.
# பால் பண்ணை

## கால்நடைகள் நலக்காப்பு

மக்களில் குறிப்பிட்ட பகுதியினர், குறிப்பாக மரக்கறி உணவினரும் சைனரும் (Jains ) பாற்பொருட்களின் நுகர்வு அறவியலாக ஏற்புடையது அன்று எனவும் இது விலங்கு நலக்காப்புக்கு எதிரானது எனவும் சுற்றுச்சூழலுக்குத் தீங்கு விளைவிப்பது எனவும் கூறுகின்றனர். அவர்கள் பாற்பொருட்களை நுகர்வதில்லை. அவர்கள் பாற்பொருள் தொழில்துறை வளர்ச்சியால் மாடுகள் பேரளவில் துன்பத்துக்கு ஆளாக்கப்படுகின்றன என முறையிடுகின்றனர்.
# பால் பண்ணை

## கால்நடைகள் நலக்காப்பு

### பாற்சுரப்பு இசைமம்

பால்சுரப்பைக் கூட்ட, 1937 இல் பாற்சுரப்பு இசைமம் என்னும் மாட்டு வளர்ச்சி இசைமம் கண்டுபிடிக்கப்பட்டது. பல மருந்தாக்கக் குழுமங்கள் வணிகவியல் முறையில் rBST பொருட்களை (பாற்சுரப்பு இசைமமங்களை), அரசு ஒப்புதலுடன், ஐக்கிய அமெரிக்கா, மெக்சிகோ, இந்தியா, உருசியா, இன்னும் பிற பத்து நாடுகளில் உருவாக்கி விற்பனை செய்யலாயின. உலக நலவாழ்வு நிறுவனமும் இத்தகைய மாடுகளின் இறைச்சியும் பாற்பொருட்களும் நுகர பாதுகாப்பானவையே என அறிவித்தது. என்றாலும், விலங்குநலக்காப்பு நடவடிக்கைகளால், பாற்சுரப்பு இசைமம் கனடா, ஆத்திரேலியா, நியூசிலாந்து, யப்பான், இசுரவேல், ஐரோப்பா ஆகிய நாடுகளில் 2000 ஆண்டில் இருந்தும் ஐக்கிய அமெரிக்காவில் நுகர்வாளர் தேவையால் நிலையாகவும் பயன்படுத்துவதில்லை, with only about 17% of all cows in America now receiving rBST.
# சியாரா

**சியாரா** (*Ceará*, ) பிரேசிலின் 27 மாநிலங்களில் ஒன்றாகும். அத்திலாந்திக்குப் பெருங்கடலின் கரையோரமாக நாட்டின் வடகிழக்குப் பகுதியில் அமைந்துள்ளது. இது தற்போது மக்கட்தொகைப்படி பிரேசிலின் 8வது பெரிய மாநிலமாகவும் பரப்பளவில் 17வது மாநிலமாகவும் விளங்குகிறது. இந்த மாநிலத்தில் பிரேசிலின் பல சுற்றுலா மையங்கள் அமைந்துள்ளன. இதன் தலைநகரமாக போர்த்தலேசா உள்ளது.  
*சியாரா* என்பதன் நேரடிப் பொருள் "கிளியின் கீதம்" ஆகும். பிரேசிலின் முக்கிய எழுத்தாளரான ஓசே டெ அலென்கார், *சியாரா* என்பது பச்சை வண்ண நீரைக் குறிப்பதாகக் கூறுகிறார். மேலும் சிலர் இந்த கடலோர மாநிலத்தின் பெயர் நண்டு எனப் பொருள்படும் *சிரியாரா*விலிருந்து வந்திருக்கலாம் என்கின்றனர்.  
நீளமுள்ள கடற்கரையால் இம்மாநிலம் புகழ்பெற்றது. தவிர இங்குள்ள மலைகளிலிருந்தும் பள்ளத்தாக்குகளிலிருந்தும் அயன மண்டல பழங்கள் கிடைக்கின்றன. தெற்கே தேசியக் காடான *அராரிப்பெ* உள்ளது.
# சியாரா

## பிற வலைத்தளங்கள்

- அலுவல்முறை அரசுத் தளம்
- சுற்றுலா வழிகாட்டி சியாரா
- போர்த்தலேசா சுற்றுலா வழிகாட்டியும் நிலப்படங்களும்
# 1978 உலகக்கோப்பை காற்பந்து

**1978 உலகக்கோப்பை காற்பந்து**, நான்காண்டுகளுக்கு ஒருமுறை நடக்கும் உலகக்கோப்பை காற்பந்தின் 11வது நிகழ்வாகும். இது அர்கெந்தீனா சூன் 1 முதல் 25 வரை நடைபெற்றது.  
அர்கெந்தீனா கூடுதல் நேரம் வரை சென்ற இறுதியாட்டத்தில் நெதர்லாந்தை 3–1 என்ற இலக்குகளில் வென்று இந்த உலகக்கோப்பையை வென்றது. இது அர்கெந்தீனாவிற்கான முதல் கோப்பையாகும். உருகுவை, இத்தாலி, இங்கிலாந்து மற்றும் மேற்கு செருமனி நாடுகளை அடுத்து போட்டியை நடத்தி கோப்பையையும் வென்ற ஐந்தாவது நாடாக ஆனது. அர்கெந்தீனா, நெதர்லாந்து மற்றும் பிரேசில் முறையே தங்கம், வெள்ளி, வெண்கலப் பதக்கங்களை வென்றன.  
உலகக்கோப்பை போட்டிகளுக்கு முதன்முறையாக நூற்றுக்கு மேற்பட்ட நாடுகள் இந்த உலகக்கோப்பையில் தான் பங்கேற்றன. முதன்மையான காற்பந்து அணியான உருகுவை தகுதிச் சுற்றுக்களில் தோற்றது குறிப்பிடத்தக்கது.
# திருத்தந்தைப்பண்

**திருத்தந்தைப்பண்** அல்லது **பாப்பரசர் பண்** என்பது திருத்தந்தையோ அல்லது திருப்பீடத்தூதுவர், கர்தினால்கள் போன்ற திருத்தந்தையின் அதிகாரப்பூர்வ பதில் ஆள் பங்கேற்கும் விழா அல்லது கூட்டங்களில் திருத்தந்தையை போற்றிப்பாடப்படும் பண் ஆகும். வத்திகானின் அதிகாரப்பூர்வ ஏடுகளின் இது நாட்டுப்பண் அல்ல என வெளிப்படையாகக் குறிக்கப்பட்டாலும், வத்திக்கான் நகரின் தேசியக் கொடி ஏற்றப்படும் போது இப்பாடல் பாடப்படுவது வழக்கம். பிற நாடுகளும் இப்பாடலை வத்திக்கானின் நாட்டுப்பண் போன்று கருதி, நாட்டுப்பண் பாடப்படவேண்டிய இடங்களில் இதனைப்பயன்படுத்துகின்றன.
# திருத்தந்தைப்பண்

## தமிழ் வழக்கு

தமிழ் கத்தோலிக்கர்களிடையே இப்பண் பின்வருமாறு பாடப்படுகின்றது. ஆயினும் இது மூல பாடலில் தழுவல் ஆகும். அதன் மொழிபெயர்ப்பு அல்ல.
# திருத்தந்தைப்பண்

## தமிழ் மொழிப்பெயர்ப்பு

மூல பண்ணின் மொழிபெயர்ப்பு பின் வருமாறு:
# தொடுபுழா

**தொடுபுழா** அல்லது **தொடுபுழை** (*Thodupuzha*, ) கேரளா மாநிலத்தில், இடுக்கி மாவட்டத்தில் இருக்கிற ஒரு நகராட்சியாகும். இது கொச்சி மாநகரில் இருந்து 58 கி. மி தொலைவில் தென்கிழக்கு திசையில் அமைந்திருக்கிறது. புவியியல் வகைப்படுத்தலில் இது மலைநாடு அல்லது இடைநாடு பகுதியில் வரும். இது மாவட்டத்தில் பெரிய நகரமாகவும், வணிக மையமாகவும் திகழ்கிறது. இதே பெயர் கொண்ட ஆறு இங்கே பாய்கிறது.  
கிழக்கு நெடுஞ்சாலை (SH - 08 )(மூவாற்றுபுழா- புனலூர் சாலை இந்த ஊர் வழியாக் போகிறது. இங்கே இந்துக்கள், கிறிஸ்துவர்கள், இசுலாமியர்கள் நல்லிணக்கத்தோடு வாழ்கின்றனர். இந்துக்களில் வெள்ளாள பிள்ளைகள், இசுலாமியர்களில் ராவுத்தர்கள் இனத்தாரும், கிறிஸ்துவர்களில் பெரும்பாலானோர் சிரியன் கத்தோலிக்கர்கள் ஆவர்,  
பி. ஜே. ஜோசப் (கேரளா சட்டசபை நீர்பாசனத்துறை அமைச்சர்)ஏழாவது முறையாக தொடுபுழா சட்டமன்றத் தொகுதியிலிருந்து தேர்ந்தெடுக்கப்பட்டார். கேரளா காங்கிரசு (எம்) கட்சி செயற்குழு தலைவர். பிரபல நடிகை அசின், மலையாளத் திரைப்பட நடிகர்கள் ஆசிப் அலி, நிஷாந்த் சாகர் ஆகியோரும் தொடுபுழாவைச் சேர்ந்தவர்கள்
# தொடுபுழா

## பெயர்க் காரணம்

தொடுபுழா என்ற பெயரின் கருத்து தொடு - புழா என்ற இரண்டு சொற்களில் இருந்து வந்தது. "தொடு" என்றால் சின்ன ஆறு. "புழா" என்றால் ஆறு. சின்ன ஆறு பெரிய ஆறாக மாறியது. மற்றொரு கருத்து என்னவென்றால், இந்த ஊரைத் தொட்டுச் செல்லும் ஆறு என்பதால் தொடுபுழா என்ற பெயரைப் பெற்றது. கேரளத்தின் வடக்குப் பகுதிகளில் ஆற்றை புழை என்று அழைப்பர்.
# தொடுபுழா

## வரலாறு

தொடுபுழா பல நூற்றாண்டுகளுக்கு முன்பிருந்தே ஒரு பண்டைய நகரமாகும். கி.மு. 300 ல் கேரளா மாநிலத்தில் புத்த மற்றும் சமண மதங்கள் தங்கள் முதல் வருகையில் இந்த இடத்திலும் வந்திருந்ததாவும் தொடுபுழா அருகே காரிக்கோடு காணப்படும் புத்த மத பீடத்தில் இந்த உத்தேசக்கணிப்பீடு போதுமான ஆதாரம் உள்ளது. கி.பி. 100 ஆம் ஆண்டில், கேரளா வேணாடு, ஓடநாடு, நவிழைநாடு, மன்சுநாடு, வேம்பொலிநாடு, மற்றும் கீழமலைநாடு போன்ற பல மாகாணங்களில் ஒரு நிர்வாக காரணங்களுக்காக பிரிக்கப்பட்டிருந்தது. தொடுபுழா மற்றும் மூவாற்றுப்புழா போன்ற இடங்கள் கீழமலைநாட்டின்கீழ் இருந்தன. காரிக்கோடு அதன் தலைமையகமாக இருந்தது. கீழமலைநாடு கி.பி. 1600 வரை இருந்தது. அந்த ஆண்டில் அது வடக்கும்கூர் அரசனால் நடந்த ஒரு போரில் இழந்து அதின் ஒரு பகுதியாக மாறியது. மன்னர் மார்த்தாண்ட வர்மன் ஆட்சியின் போது, வடக்கும்கூர், திருவிதாங்கூர் மாநிலத்தின் ஒரு பகுதியாக மாறியது. மன்னர் நெய்யாற்றின்கரையில் (திருவனந்தபுரம்) அவரது பிரதிநிதி 'சர்வாதிகாரி' இளசம்பிரதி நாராயண மேனன் நியமிக்கப்பட்டார். அவரது ஆட்சி காலத்தில் கீழமலைநாட்டிற்கு பொற்காலமாக இருந்தது. அவர், அரசாங்க அலுவலகங்கள், பாண்டிகஷாலகள் மற்றும் கோயில்கள் மிக பிரபலமான கட்டிஙகள் கட்டி அமைத்தார். இந்தக்காலத்தில் கீழமலைநாட்டின் தலைமயமாக இருந்த காரிக்கோட்டில் மற்றத்தில் கோவிலகம் என்ற ஒரு அரண்மனை கட்டினார். அவர் இந்த பகுதியில் புதிய பாணி வரி வசூல் நிறுவனர் ஆவார். அவர் ஒரு பல்லக்கில் காரிக்கோட்டில் இருந்து சாலம்கோடு வரை ஒவ்வொரு நாளும் பயணம் செய்தார். ஒரு கோட்டை காரிக்கோட்டில் உள்ளது. இது இங்கு இன்னமும் இருக்கின்றன. தமிழ் கட்டிடக்கலை பண்புகளை கொண்டுள்ள அண்ணாமலை கோயில் காரிக்கோட்டில் உள்ளது. இந்த கோவிலில் ஒரு 14 ஆம் நூற்றாண்டில் செய்யப்பட்டது என்று நம்பப்படுகிறது. கல் மற்றும் உலோக செய்யப்பட்ட பல சிலைகள் மற்றும் விளக்குகள்,இங்கே பார்க்க முடியும்.  
தொடுபுழாவிலிருந்து 4 கி. மி. தொலையளவில் முதலக்கோடம் என்ற் ஊர் இங்குள்ள புனித ஜார்ஜ் தேவாலயம் 13 ஆம் நூற்றாண்டிற்கு முன் கட்டப்பட்டதாக நம்பப்படுகிறது. வடக்கும்கூர் அரசனால் நைனார் மசூதி தங்கள் முஸ்லிம் வீரர்களால் கட்டப்பட்டுள்ளதாக் கூறப்படுகிற்து.  
1956 ல் கேரள மாநில அமைப்பின் உருவாக்கத்தின் போது, தொடுபுழா எர்ணாகுளம் மாவட்டத்தில் ஒரு பகுதியாக இருந்தது. 1972 ஆம் ஆண்டு, முன்னாள் கோட்டயம் மாவட்டத்தில் பகுதியாக இருந்த பீர்மேடு, தேவிகுளம் மற்றும் உடும்பன்சோலை வட்டங்களிலிருந்து இணைந்து தொடுபுழா வட்டம் சேர்ந்து இடுக்கி மாவட்டம் உருவாக்கப்பட்டது.
# தொடுபுழா

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, 46,226 மொத்த மக்கள். மக்கள்தொகையில் ஆண்கள் மற்றும் பெண்கள் 51%, 49% பெண்கள் ஆவார்கள். தொடுபுழா 59.5% தேசிய சராசரியை விட அதிகமாக 82% சராசரி எழுத்தறிவு விகிதம் உள்ளது. ஆண் எழுத்தறிவு விகிதம் 84%, பெண்களின் கல்வியறிவு 81% ஆகும். தொடுபுழா மக்கள் தொகையில் 12% பேர் 6 வயதிற்கு கீழ் இருக்கிறது. தொடுபுழா பெரும்பான்மையான மக்கள் நெருக்கமாக இந்துக்கள், கிஏஇஸ்துவர்கள் மற்றும் முஸ்லிம்கள் கொண்டுள்ளது.
# தொடுபுழா

## போக்குவரத்து

தொடுபுழா அருகில் உள்ள நகரங்களில் அதை இணைக்கும் சாலைகள் ஒரு சிறந்த வலையமைப்பு உள்ளது . முதன்மை கிழக்கு நெடுஞ்சாலை (மூவாற்றுப்புழா - புனலூர் / SH- 08 / 154 கி.மீ.) தொடுபுழா வழியாக அதன் அண்டை நகரங்களான, மூவாற்றுப்புழா மற்றும் பாலா நகரங்களை இணைக்கும் . தொடுபுழா - புளியன்மலை நெடுங்கச்சாலை (SH- 33) இடுக்கி மாவட்டத்தின் தலைமயகமான பைனாவு அத்துடன் இடுக்கி அணை மற்றும் தேக்கடி போன்ற சுற்றுலா இடங்களுக்கு இச்சாலை இணைக்கிறது. ஆலப்புழா - மதுரை சாலை (SH-40) மேலும் தொடுபுழா நகரம் வழியாக செல்கிறது. SH- 43 தேனி - மூவாற்றுபுழா இணைக்கும் இச்சாலை தொடுபுழா தாலுகா சில பகுதிகளில் வழியாக செல்கிறது ஆனால் தொடுபுழா டௌன் வழியாக இல்லை. தேக்கடி - எர்ணாகுளம் மற்றும் சபரிமலை - நேரியமங்கலம் சாலைகள் தொடுபுழா நகரம் வழியாக செல்கிறது. தொடுபுழா அருகில் உள்ள இரயில் நிலையங்கள் ஆலுவா, எர்ணாகுளம் சந்திப்பு, எர்ணாகுளம் நகரம், கோட்டயம் ரயில் நிலையம் உள்ளது. அங்கமாலி -சபரிமலை, சபரி ரயில் பாதை தொடுபுழா ரயில் நிலையம் மணக்காட்டில் எதிர்பார்க்கப்படுகிறது. அருகில் உள்ள விமான நிலையம் தொடுபுழாவில் இருந்து 54 கிலோமீட்டர் தொலைவில் கொச்சி சர்வதேச விமான நிலையம்.
# தொடுபுழா

## பொருளாதாரமும் உட்கட்டமைப்பும்

தொடுபுழா பொருளாதாரம், விவசாயம், தொழில் மற்றும் சிறு கைத்தொழில் இயக்கப்படுகிறது. தொடுபுழா விவசாயிகள், பெரும்பாலும் ரப்பர் பயிர்கள் எழுப்புகின்றன. மஞ்சள், முதலியன அன்னாசி, தேங்காய் , அரிசி, மிளகு, கொக்கோ, மரவள்ளி கிழங்கு, வாழை, இஞ்சி, மற்ற பயிர்கள் கூட நிறைய பயிரிடப்படுகிறது. சமீபத்திய ஆண்டுகளில் தொடுபுழா சுற்றுலா ஊக்குவிப்பதில் அதிக ஆர்வம் காட்டியது. தொடுபுழா திட்டமிட்டு அபிவிருத்திகள் நகராட்சி அந்தஸ்து தாலுகா கடந்த தசாப்தத்தில் தொடுபுழா நிறைய முகம் மாறிவிட்டது . புதிய தனியார் பஸ் ஸ்டாண்ட், கோயில் பைபாஸ் ரோடு, காஞ்ஞிராமற்றம் பைபாஸ் ரோடு, கோதாயிக்குன்னு பைபாஸ், வெங்கல்லூர் பைபாஸ், மங்காட்டு காவல 4 வழிப்பாதை சாலை, மினி சிவில் நிலையம், புதிய பாலம், நகராட்சி பூங்கா, பஸ் நிலையத்தில் வணிக வளாகம்,புது டவுன் ஹால் வளாகம் ஒரு திட்டமிட்ட நகரம் தொடுபுழா தோற்றத்தை மாற்ற புதிய அடையாளங்கள் குறிப்பிட்டார். பிரபலமான காலணி பிராண்ட் லூனார் தொடுபுழா தான் அதன் அடிப்படை உள்ளது. சில முக்கிய வணிகர் பீமா, ஜோஸ்கொ, சீமாஸ், நந்தில்லத்து ஜி மார்ட், பிஸ்மி, டைடன், பாட்டா, ரிலையன்ஸ் போன்ற பல அறியப்பட்ட வர்த்தகர் தங்களுலடைய் வர்த்த்க வளாகங்கள் இங்குள்ளன. கல்யாண் சில்க்ஸ், இம்மானுவேல் சில்க்ஸ், சென்னை சில்க்ஸ் போன்ற பல அறியப்பட்ட வர்த்தகர் தொடுபுழா நுழைய காத்திருக்கிறார்கள்.
# தொடுபுழா

## கல்வி

தொடுபுழா தாலுகாவிலே முதல் உயர்கல்வி நிலையம் நியூமன் கல்லூரி. இந்தக் கல்லூரி 1964 ல் [ கொத்தமங்கலம் சிரியன் கத்தோலிக்க மறைமாவட்டம் இயங்கி தொடங்கியது. இரண்டாவது கல்லூரி 1982 ஆம் ஆண்டு நிறுவப்பட்ட புனித யோசேப் கல்லூரி. இவை தவிர, பல இணைக்கல்லூரிகளில் தொடுபுழா உயர் கல்வி துறையில் தீவிரமாக உள்ளன.  
மகாத்மா காந்தி பல்கலைக்கழகம், கோட்டயம், நடத்தப்படும் [பொறியியல்[பல்கலைக்கழக கல்லூரி,தொடுபுழா]] அமைந்துள்ள இந்தக் கல்லூரி 1996 ஆம் ஆண்டு செயல்பட துவங்கியது. இது கேரள மாநிலத்தில் முதல் அதன் வகையான கல்லூரி. கல்லூரி, வளாகம் முழுவதும் பரவி ஒரு அழகிய இடத்தில் அமைந்துள்ள 25 ஏக்கர் தொடுபுழா இருந்து 7 கி.மீ. தொலைவில் முட்டம், மாநில நெடுஞ்சாலை எண் 33 பககத்தில் அமைந்துள்ளது. தொடுபுழா பிற கல்லூரிகள் சாந்திகிரி கல்லூரி, அல் அசார் கலை மற்றும் அறிவியல் கல்லூரி, அல் அசார் பல் மருத்துவ கல்லூரி, அல் அசார் பொறியியல் கல்லூரி மற்றும் அல் அசார் பயிற்சி கல்லூரி தொடுபுழா கிழக்கு பெரும்பள்ளிச்சிரா, பயன்பாட்டு அறிவியல் கல்லூரி ஒளமற்றம் மற்றும் புனிதத் தோமையார் ஆசிரியர் கல்வி கல்லூரி.
# தொடுபுழா

## பிரபலமான அடையாளங்கள்

- காந்தி சதுக்கத்தில்
- தொடுபுழா ஸ்ரீ கிருஷ்ணர் கோவில்
- புனித செபஸ்தியார் டவுன் மறைமாவட்டத் தேவாலயம்
- காரிக்கோடு தேவி கோயில்
- மணக்கடு நரசிம்ம சுவாமி கோவில்
- டவுன் ஹால்
- தொடுபுழா மினி சிவில் நிலையம்
- காஞ்சிராமற்றம் சிவன் கோவில்
- தனியார் பேருந்துத் நிலையம்
- நியூமன் கல்லூரி
- காஞ்சிராமற்றம் சந்திப்பு
- நகராட்சி பூங்கா
- KSRTC பேருந்துத் நிலையம்
- ஜோதி சூப்பர் பஜார்
- உறவப்பாரா முருகன் கோயில் (மலையாள பழனி என்று அழைக்கப்படும்)
- அரசு பாய்ஸ் உயர்நிலை பள்ளி
- புனித தோமையார் மறைமாவட்ட தேவாலயம், மைலாக்கொம்பு (கிழக்கு மாதா தேவாலயம் என்று அழைக்கப்படும்)
# தொடுபுழா

## பிரபலமானவர்கள்

- பி. கே. ஜோசப்
- எலசம்பரிதி நாராயண மேனன்
- சுவாமி அய்யப்பதாஸ் –General-Secretary-Sabarimala Ayyappa Seva Samajam state and Kerala Kshethra Samrakshana Samithi.
- எஸ். கோபிநாத் (Thrisure Range IG Kerala Police)
- எஸ். பாலச்சந்திரன் அட்மிரல்
- டி.சி. மாத்யூ, கேரள கிரிக்கெட் கூட்டமைப்பின் தலைவர்
- எலிசபெத் அந்தோனி – ஏ.கே. அந்தோனியின் மனைவி
- டாம் ஜோஸ் – ஆட்சியர் (Rtd.)
- டாமின் ஜே தச்சங்கரி - காவல் துறை அதிகாரி -(கேரள காவல் துறையில் உயரதிகாரி)
- அஜித் குமார் நாயர் – ஐ.எப்.எஸ் - லண்டனில் உள்ள இந்திய உயர் ஆணையம்
- ஆசிப் அலி
- அசின்
- ஜாபர் இடுக்கி நடிகர்
- நிசாந்த் சாகர் நடிகர்
# தேசிய ஆசிரியர்கள் அறிவியல் மாநாடு, இந்தியா

**தேசிய ஆசிரியர்கள் அறிவியல் மாநாடு** அறிவியல் கற்பிக்கும் பணியில் இருப்போர்க்கு அறிவியல் கல்வி மற்றும் கற்பித்தல் குறித்த அவர்களின் அறிவை, திறமையை புதுப்பித்துக்கொள்ளும் பொருட்டும் அவர்களது ஆற்றலை வெளிப்படுத்த களம் அமைத்துக் கொடுக்கும் பொருட்டும் கடந்த 2003ஆம் ஆண்டு முதல் மத்திய அரசின் அறிவியல் & தொழில்நுட்பத்துறை, தேசிய தகவல் தொழில்நுட்ப பரிமாற்றக்குழு ஆகிய அமைப்புகளால் தேசிய ஆசிரியர்கள் அறிவியல் மாநாடு இரண்டு ஆண்டுகளுக்கு ஒருமுறை நடத்தப்பட்டு வருகிறது. தமிழ்நாடு அறிவியல் இயக்கமும் புதுச்சேரியில் புதுவை அறிவியல் இயக்கம் இந்நிகழ்வை மாநில அளவில் ஒருங்கிணைத்து வருகிறன்றன.
# தேசிய ஆசிரியர்கள் அறிவியல் மாநாடு, இந்தியா

## மாநாட்டின் நோக்கம்

அறிவியல் கற்பித்தலில் ஈடுபட்டிருக்கும் ஆசிரியர்களின் விமர்சனப்பூர்வமான கருத்துகளை வெளிக்கொண்டுவருதல், அதே நேரத்தில் அவர்களை உள்ளூர் அளவிலும் தேசிய அளவிலுமாக அத்துறையில் நிபுணத்துவம் பெறச்செய்தல்.  
அறிவியல் கோட்பாடுகளை, விதிமுறைகளை விளக்க ஆசிரியர்கள் சுயமாகக் கண்டுபிடித்து பயன்படுத்தும் அவர்களது வகுப்பறை சார்ந்து பயன்படுத்தும் புதிய வழிமுறைகளையும் எளிய, குறைந்த செலவிலான அல்லது செலவற்ற கற்றல் கற்பித்தல் கருவிகளையும் வெளிக்கொண்டு வருதல், ஊக்குவித்தல்.
# தேசிய ஆசிரியர்கள் அறிவியல் மாநாடு, இந்தியா

## அறிவியல், தொழில்நுட்பத்துறையில் ஆய்வுகளை ஊக்குவித்தல்

நடைமுறைப் படுத்தப்படுகின்ற புதிய பொருளாதாரக் கொள்கைகளான தனியார்மயமாக்கல், உலகமயமாக்கல் சூழலில் அறிவியல்பூர்வமான கல்வியில் விளைவுகள் குறித்த ஒரு பரந்த, விரிந்த கருத்துப்பரிமாற்றத்தினை உருவாக்குதல், அதன் மூலமாக தரமான கல்வியை மக்களுக்கு வழங்குதல்.  
நடைமுறையில் இருக்கின்ற கல்வி அமைப்பிற்கு அப்பால் நாட்டின் தன்னிறைவான வளர்ச்சிக்கு உதவுகின்ற புதிய கல்விக்கோட்பாடுகளைக் கண்டறிவதற்கான ஆய்வுகளை ஊக்குவித்தல் ஆகியவை இம்மாநாட்டின் நோக்கங்களாக உள்ளன.
# தேசிய ஆசிரியர்கள் அறிவியல் மாநாடு, இந்தியா

## மாநாட்டில் பங்கேற்கக் கூடியவர்கள்

துவக்க, நடுநிலைப்பள்ளி, உயர்நிலைப்பள்ளி மற்றும் மேல்நிலைப்பள்ளி ஆசிரியர்கள், தொழிற்கல்வி ஆசிரியர்கள், மாவட்ட ஆசிரியர் கல்வி பயிற்சி நிறுவன விரிவுரையாளர்கள், அனைவரும் கல்வி இயக்க ஆசிரியர் பயிற்றுநர்கள், பல்கலைக்கழகம் மற்றும் கல்லூரிகளில் பணிபுரியும் பேராசிரியர்கள், விஞ்ஞானிகள் மற்றும் தமிழ்நாடு அறிவியல் இயக்கம் போன்ற அறிவியல் பரப்பும் பணிகளை மேற்கொள்கின்ற அமைப்புகளின் செயல்பாட்டாளர்களும் பங்கேற்கலாம்.
# 2002 உலகக்கோப்பை காற்பந்து

**2002 உலகக்கோப்பை காற்பந்து** நான்காண்டுகளுக்கு ஒருமுறையான காற்பந்து உலகக்கோப்பையின் 17வது நிகழ்வாகும். இதனை தென்கொரியாவும் சப்பானும் இணைந்து மே 31 முதல் சூன் 30 வரை நடத்தின. ஆசியாவில் நிகழ்த்தப்பட்ட முதல் காற்பந்து உலகக்கோப்பைப் போட்டியாக இது அமைந்தது. மேலும் இந்தப் போட்டிகள் தான் *தங்க கோல்* எனப்படும் சமன்முறிப்பு விதியின் கடைசி நிகழ்வாகும். இறுதியாட்டத்தில் பிரேசில் செருமனியை 2–0 என்ற கணக்கில் வென்று கோப்பையை ஐந்தாம் முறையாக கைப்பற்றினர்.
துருக்கி தென் கொரியாவை 3–2 என்ற கணக்கில் வென்று மூன்றாமிடத்தை வென்றது.
முந்தைய உலகக்கோப்பையின் வெற்றியாளர்களாக கோப்பையை வைத்திருந்த பிரான்சு குழுநிலைகளிலேயே வெளியேறியது.
# விக்டர் யானுக்கோவிச்

**விக்டர் ஃபெதரோவிச் யானுக்கோவிச்** (*Viktor Fedorovych Yanukovych* (உக்ரைனியம்: Ві́ктор Фе́дорович Януко́вич, ; ; பிறப்பு: 9 சூலை 1950) என்பவர் உக்ரைனிய அரசியல்வாதியும், உக்ரைனின் முன்னாள் அரசுத்தலைவரும் ஆவார். இவர் 2010 பெப்ரவரியில் அரசுத்தலைவராக தேர்தல் மூலம் தேர்ந்தெடுக்கப்பட்டார். நான்கு ஆண்டுகளின் பின்னர் 2014 பெப்ரவரி 22 இல் உக்ரைனிய நாடாளுமன்றத்தில் கொண்டுவரப்பட்ட நம்பிக்கையில்லாத் தீர்மானம் மூலம் பதவியில் இருந்து அகற்றப்பட்டார். 2014 பெப்ரவரியில் இடம்பெற்ற அரசுக்கு எதிரான ஆர்ப்பாட்டங்களில் படுகொலைகளுக்கு உத்தரவிட்டமைக்காக இவர் மீது 2014 பெப்ரவரி 24 இல் கைதாணை பிறப்பிக்கப்பட்டது.
# பாகையா

**பாகையா** (*Bahia*) பிரேசிலின் 26 மாநிலங்களில் ஒன்றாகும். அத்திலாந்திக்குப் பெருங்கடலின் கரையோரத்தில் நாட்டின் கிழக்குப் பகுதியில் இந்த மாநிலம் அமைந்துள்ளது. இதன் தலைநகரமாகவும் பெரிய நகரமாகவும் சவ்வாதோர் விளங்குகிறது. சாவோ பாவுலோ, மினாஸ் ஜெரைசு, இரியோ டி செனீரோ மாநிலங்களை அடுத்து ஐந்தாவது பெரிய மாநிலமாக விளங்குகிறது. "பாகையா" என்ற பெயர் "வளைகுடா" என்ற பொருளுடைய *பாயியா* என்ற போர்த்துகேய சொல்லிருந்து வந்துள்ளது.
# பாகையா

## உசாத்துணைகள்

- அனாடெலியா ஏ. ரோமோ. *Brazil's Living Museum: Race, Reform, and Tradition in Bahia* (வட கரோலினாப் பல்கலைக்கழக அச்சகம்; 2010) 221 பக்கங்கள்; ஆபிரிக்க-பிரேசிலிய மக்கள் பெரும்பான்மையாக உள்ள வடகிழக்கு மாநிலமான பாகையாவின் அடையாள மாற்றத்தை அலசுகிறது; அடிமைத்தனம் ஒழிக்கப்பட்ட 1888 முதல் 1964இன் பிரேசிலின் இராணுவ ஆட்சிக் காலம் வரையுள்ள வரலாற்றைப் பதிவு செய்கிறது.
# பெர்னம்புகோ

**பெர்னம்புகோ** (*Pernambuco*) பிரேசிலின் 26 மாநிலங்களில் ஒன்றாகும். நாட்டின் வடகிழக்கு பகுதியில் அமைந்துள்ள இந்த மாநிலத்தின் தலைநகரம் ரெசிஃபி ஆகும். இந்த மாநிலத்தில் பெர்னான்டோ டெ நோரோன்கா தீவுக்கூட்டம் உள்ளது. இந்த மாநிலத்தின் வடக்கே பாராயிபாவும் சியாராவும், மேற்கே பியாயுயி மாநிலமும், தெற்கே ஆலகோவாசும் பாகையாவும் அமைந்துள்ளன; கிழக்கு எல்லையாக அத்திலாந்திக்குப் பெருங்கடல் உள்ளது.  
இந்த மாநிலத்திலுள்ள பிரேசிலின் இரண்டாவது தொன்மையான நகரமான ஒலின்டாவை 1982இல் ஐக்கிய நாடுகள் கல்வி, அறிவியல், பண்பாட்டு நிறுவனம் மாந்த வரலாறு மற்றும் பண்பாட்டு மரபுரிமையாக அறிவித்துள்ளது. இங்கும் ரெசிஃபியிலும் பிரேசிலின் மரபார்ந்த பல *கார்னிவல்கள்* கொண்டாடப்படுகின்றன. இரு நகரங்களிலும் போர்த்துக்கேய கட்டிடக்கலையைக் காணலாம்; நூற்றாண்டுகள் பழைமையான மாளிகைகளும் தேவாலயங்களும் கட்டப்பட்டுள்ளன. பல கிலோமீட்டர்கள் நீளமான கடற்கரைகள் அமைந்துள்ளன. நில நடுக்கோட்டிற்கு அண்மையில் உள்ளதால் ஆண்டு முழுமையும் சூரிய ஒளி கிட்டுகிறது; சராசரி வெப்பநிலை 26&nbsp;°C (79&nbsp;°F)ஆக உள்ளது.
# ஏகபாதத்ரி மூர்த்தி

**ஏகபாதத்ரி மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவர். இத்திருவுருவத்தில் சிவபெருமான் ஒரு பாதம் கொண்டும், அவரின் வலது புறம் பிரம்மாவும், இடது புறம் திருமாலும் ஒடுக்கும் நிலையில் இருக்கின்றார்கள்.  
மயிலாடுதுறை அருகே இடைமருது தளத்தில் இத்திருவுருவம் காணப்படுகிறது.
# கஜமுக அனுக்கிரக மூர்த்தி

**கஜமுக அனுக்கிரக மூர்த்தி** எண்ணற்ற சிவ வடிவங்களுள் ஒன்றாகும். இவ்வடிவினை சைவ சமயக் கலைக் களஞ்சியம் 64 சிவவடிவங்களில் ஒன்றாகக் குறிப்பிடுகிறது. இத்திருவடிவம் கஜமுகனான விநாயகருக்கு அருளியதாகும். இத்திருவுருவத்தினை *கஜமுக அனுக்கிரகர்* என்றும் அழைக்கப்படுகிறார்.
# கஜமுக அனுக்கிரக மூர்த்தி

## வேறு பெயர்கள்

- விநாயகருக்கு அருளிய வடிவு
- கணபதீச்சரமுடையார்
- கணபதீச்சரமுடைய மகாதேவர்
# கஜமுக அனுக்கிரக மூர்த்தி

## உருவக் காரணம்

கஜாமுகசுரனைக் கொன்றப் பிறகு விநாயகர், தேவர்களுடன் கையிலைக்கு வந்தார். அங்கு சிவபெருமான் உமை தம்பதிகளுக்கு தேவர்கள் விநாயகரின் பெருமைகளைக் கூறினர். தேவர்கள் புகழுவதைக் கேட்ட விநாயகரின் தந்தையான சிவபெருமான், அவரைத் தூக்கி மடியில் வைத்து ஆசிவழங்கினார், இவ்வடிவம் கஜமுக அனுகிரக மூர்த்தி எனப்படுகிறது.
# மினாஸ் ஜெரைசு

**மினாஸ் ஜெரைஸ்** (*Minas Gerais*, ) பிரேசிலின் 26 மாநிலங்களில் ஒன்றாகும். மக்கட்தொகைப்படி நாட்டின் இரண்டாவது மாநிலமாகவும் மொத்த உள்நாட்டு உற்பத்தியில் மூன்றாவதாகவும் பரப்பளவில் நான்காவதாகவும் விளங்குகிறது. இதன் தலைநகரமும் பெரிய நகரமுமான பெலோ அரிசாஞ்ச் இலத்தீன் அமெரிக்காவிலேயே முதன்மையான ஊரக மற்றும் நிதிய மையமாக விளங்குகிறது. மேலும் இந்நகரம் சாவோ பாவுலோ, இரியோ டி செனீரோ, சவ்வாதோர், பிரசிலியா மற்றும் போர்த்தலேசாவை அடுத்து ஆறாவது மிகப்பெரிய ஊரககுடியிருப்புத் தொகுதியாக உள்ளது. 5,500,000 மக்கள் வாழும் பெருநகர் பகுதி சாவோ பாவுலோ, இரியோ டி செனீரோ நகரங்களை அடுத்து மூன்றாவதாக உள்ளது. பெலோ அரிசாஞ்ச்சில் பிறந்த பிரேசிலின் தற்போதைய தலைவர் டில்மா ரூசெஃப் உட்பட பிரேசிலின் பெரும்பாலான குடியரசுத் தலைவர்கள் இந்த மாநிலத்தில் இருந்து தான் வந்துள்ளனர்.  
பரப்பளவுள்ள இந்த மாநிலம் பிரேசிலின் நான்காவது பெரிய மாநிலபாக உள்ளது. காப்பி மற்றும் பால் (பானம்) தயாரிப்பில் முன்னணியில் உள்ளது. மேலும் மரபார்ந்த கட்டிடக்கலை மற்றும் குடியேற்றவாத கலைகளின் உறைவிடமான பல வரலாற்றுச் சிறப்பு மிக்க நகரங்கள் இம்மாநிலத்தில் அமைந்துள்ளன.
# கிராத மூர்த்தி

**கிராதன்** அல்லது **வேட்டுவன்** என்பது, சிவபெருமானின் அறுபத்து நான்கு சிவ வடிவங்களில் ஒன்றும், 25 சிவமூர்த்தங்களில் ஒன்றும் ஆகும். ஈசன் வேட்டுவக் கோலத்தில் காட்சியளிக்கும் இவ்வடிவம், பாரதத்துடன் தொடர்புடையது.
# கிராத மூர்த்தி

## தோற்றம்

கருநிற மேனியும் வில்லம்புகள் விளங்கும் இருகரமும் கொண்டவராக சிவவேடன் திகழ்வார். புலித்தோலாடை இடையில் துலங்க, திருமுடியைப் பறவை இறகுகள் அலங்கரித்து நிற்கும்.
# கிராத மூர்த்தி

## தொன்மம்

ஈசனிடம் பாசுபதம் பெறுவதற்காக கடும்தவம் பு்ரிந்து வந்தான் அருச்சுனன். அவன் தவத்தைக் கலைக்க வந்த மூகாசுரன் என்பவன் பன்றி வடிவில் அருச்சுனனைத் தாக்க வந்த போது, ஈசன் வேடக் கோலம் பூண்டு வந்து பன்றியை வதைத்தான். அதேசமயத்தில் அருச்சுனனும் அம்பெய்ய, பன்றியைக் கொன்றது யாரென்ற வாக்குவாதம் எழுந்தது. வாய்ச்சண்டை கைச்சண்டையாக மாற, யாராலும் வெல்ல முடியாத அருச்சுனன், சாதாரண வேடனொருவனிடம் தோற்று விழுந்தான். இறுதியில் தன்னை வெளிப்படுத்திக் கொள்ளும் ஈசன், அவன் வீரத்தை மெச்சி, அவன் விரும்பிய பாசுபதத்தையும் அளித்தருள்கின்றார்.
# கிராத மூர்த்தி

## கோயில்கள்

கேரளாவில் அமைந்துள்ள வேட்டைக்கொருமகன் ஆலயங்கள், வேட்டுவக் கோலத்தில் ஈசனை மூலவராகக் கொண்ட கோயில்களாகும். இத்தெய்வத்தை, வேட்டுவ வடிவிலிருந்த சிவனுக்கும் உமைக்கும் பிறந்தவனாகவும் கொள்வதுண்டு. திருவனந்தபுரம் திருப்பாதபுரத்து மகாதேவர் கோயிலிலும், சிவவேடனுக்கு வழிபாடுகள் இடம்பெறுகின்றது.
# அசுவாரூட மூர்த்தி

**பரிமேலழகர்** அல்லது **அசுவாரூட மூர்த்தி** என்பது, ஈசனின் அறுபத்து நான்கு திருவுருவங்களில் ஒன்றாகும். மணிவாசகருக்கு அருள்வதற்காக, ஈசன் கொண்ட திருக்கோலமே இப்பரிமேலழகர் திருக்கோலம் ஆகும்.
# அசுவாரூட மூர்த்தி

## திருக்கோலம்

பரிமேலழகரின் திருக்கோலத்தை மணிவாசகரும், திருவாலவாயுடையார் புராணமும் வருமாறு வருணிக்கிறார்கள்.  
::வெள்ளைக் கலிங்கத்தர் வெண்திரு முண்டத்தர்
::பள்ளிக்குப் பாயத்தர் அன்னே என்னும்
::பள்ளிக்குப் பாயத்தர் பாய்பரி மேற்கொண்டென் - அன்னைப்பத்து 07</i>  
::மன்னியநித் திலமாலை நில வெறிப்ப
::மாணிக்கக் குண்டலங்கள் வெயில் விரிப்பத்
::துன்னுலகுக்கு ஒருகுதிரை யாளாம் சோதி
::சோதிவிடு குப்பாயம் மெய்ப்பால் மின்ன,
::முன்னைமறைப் பரியைநெறி ஐந்தும் ஓங்க
::முடுகிவலம் இடம்பரிவத் தனம்செய் வித்து
::மின்னுண்மணிப் பொலன்கலினக் குசை வலித்து
::விளங்குகர வாளம் கை துளங்க வந்தான்” - நரி பரியான திருவிளையாடல் 34  
வெண்ணிறாடை புனைந்து, கம்பீரமான தோற்றத்தில், மணிக்குண்டலமும், முத்துமா்லையும் தரித்தவராக குதிரை மீது காட்சி தருகின்றார் பரிமேலழகர். அவரது திருக்கரங்களில் ஒன்று, குதிரைக் கடிவாளத்தைத் தாங்கியதாகவும், மறுகரம் வெண்குடையொன்ரு தாங்கியதாகவும் அமையும்படி சித்தரிக்கப்படுவதுண்டு.
# அசுவாரூட மூர்த்தி

## தொன்மம்

பரிமேலழகர் திருக்கோலத்தின் வரலாற்றைத் தமிழ் நூல்களான [திருவிளையாடல் புராணம்]], திருவாலவாயுடையார் புராணம் என்பன கூறுகின்றன. மணிவாசகரிடம் பொன் கொடுத்து, குதிரை வாங்கி வர அனுப்பிய பாண்டிய மன்னன், அவர் அப்பொன்னை சிவப்பணிக்களித்தது அறிந்து சீற்றமுற, ஈசன் ஆணையால், ஆவணி மூலமன்று குதிரைகள் வரும் என்்று உறுதிகூறுகின்றார் மணிவாசகர். சொன்னாற்போலவே, பெருமளவு குதிரைகள் வந்துசேர்வதுடன், அவற்றுக்குத் தலைமை தாங்கி ஈசனே பரிமேலழகராக எழுந்தருள்கின்றார். பின், அக்குதிரைகள் தம் சுயவடிவான நரி வடிவம் கொள்வதும், மன்னன் சிவன் லீலையை அறிந்துகொள்வதும் அந்நூல்களில் விரித்துரைக்கப்பட்டுள்ளது.
# அசுவாரூட மூர்த்தி

## வழிபாடு

மதுரை போன்ற சில தலங்களில், இத்திருவிளையாடல் ஆண்டுதோறும் நிகழ்த்திக் காட்டப்படும் போது, எழுந்தருளி பரிமேலழகர் கோலம் பூண்கின்றார்.
# குரு மூர்த்தி

**குரு மூர்த்தி** என்பவர் சைவ சமயக் கடவுளான சிவபெருமானின் அறுபத்து நான்கு திருவுருவங்களில் ஒருவராவர். மாணிக்கவாசகருக்கு குருவாகத் தோன்றி திருவைந்தெழுத்தினை உபதேசித்த சிவவடிவம் குரு மூர்த்தியாகும்.
# குரு மூர்த்தி

## திருவுருவக் காரணம்

மாணிக்கவாசகர் தன் மன்னின் ஆணைக்கிணங்க குதிகள் வாங்க செல்லும் வழியில் திருப்பெருந்துறையை அடைந்தார். அங்கு இறைவன் குருவாக வந்து மாணிக்கவாசகருக்கு திருவைந்தெழுத்தினை கற்பித்தார்.
# எல்லாம் வல்ல சித்தர்

**எல்லாம் வல்ல சித்தர்** என்பவர் ஒரு சித்தராவார். இவரை சிவபெருமானின் மனித வடிவாக வழிபடுகின்றனர். திருவிளையாடல் புராணத்தில் எல்லாம் வல்ல சித்தரான படலத்தில் இவரைப் பற்றிய குறிப்புகள் உள்ளன. மீனாட்சி சுந்தரேசுவர் கோயிலில் வாழ்ந்து வந்த சித்தர் பல்வேறு சித்துகளைச் செய்து கொண்டிருந்தார். கல் யானை ஒன்றுக்கு எல்லாம் வல்ல சித்தர் கரும்பினைக் கொடுத்தார், அக் கல்யானையானது கரும்பினை தின்றது. இதனை அறிந்த அபிஷேகப் பாண்டியன் சித்தரை அரண்மனைக்கு அழைத்து வரும்படி சேவகரிடம் கூறினார். ஆனால் சேவர்களின் அழைப்பினை சித்தர் ஏற்கவில்லை. இதனால் பாண்டியரே சித்தரைக் காண வந்தார். அப்போது சித்தரின் மகிமையால் மீண்டும் கல்யானை உயிர்ப்பெற்று மன்னின் முத்துமாலையை தின்றது. இதனால் கோபம் கொண்ட மன்னன், கல்யானையும், சித்தரையும் தண்டிக்க சேவர்களை அனுப்பினார்.  
எல்லாம் வல்ல சித்தரின் பார்வையால் சேவகர்கள் கல்லாக, சித்தரே சிவனென்று உணர்ந்த பாண்டிய மன்னன் எல்லாம் வல்ல சித்தரிடம் மன்னிப்புக் கோரினார். அதனால் கல்யானை தின்ற முத்து மாலையை மீட்டு தந்துவிட்டு சித்தர் மறைந்துவிட்டார்.
# எல்லாம் வல்ல சித்தர்

## கோவில்

எல்லாம் வல்ல சித்தருக்கான சந்நிதி மதுரை மீனாட்சியம்மன் சுந்தரேசுவர் கோயிலில் உள்ளது. இச்சந்நிதி அமைந்திருக்கும் இடத்தில்தான் பாண்டிய மன்னனுக்கு சித்தர் கல்யானை கொண்டு திருவிளையாடல் நடத்தியதாகக் கூறப்படுகிறது. இச்சந்நிதியானது கோவிலின் வடமேற்கில் உள்ள துர்கை சன்னதியின் இடப்புறத்தில் அமைந்துள்ளது.
# தாதரம்மன்

**தாதரம்மன்** நாட்டார் தெய்வங்களில் ஒருவராவார்.  
மதுரையில் ரெங்கநாதன் - தாதரம்மை தம்பதியினர் குழந்தையின்றி இருந்தனர். இதனால் தாதரம்மை பல்வேறு தெய்வங்களுக்கு நோம்பிருந்தும், பல்வேறு கோயில்களுக்கு யாத்திரை சென்றும் வந்தார். அவ்வாறு யாத்திரக்கு செல்லும் வழியில் குறத்தியொருத்தி தாதரம்மையின் குலதெய்வத்திற்கு கோயில் எழுப்பும் படியும், அவ்வாறு கோயில் எழுப்பினால் ஆண் குழந்தை பிறக்குமென்றும் கூறினார்.  
குறத்தி கூறியபடியே தாதரம்மையும், ரெங்கநாதனும் குலதெய்வத்திற்கு கோயில் எழுப்பினார்கள். அவர்களுக்கு குழந்தைப் பிறந்தது. அக்குழந்தைக்கு பாலகன் என்று பெயரிட்டனர். அன்பாக வளர்ந்த பாலகன் பள்ளி செல்ல மறுத்து, வீட்டிலிருந்த நகை மற்றும் பணத்துடன் காட்டிற்குள் ஓடினார். இதனை கண்ட மணவாளன் என்பவன் பாலகனை காட்டிற்குள் கொன்று நகைகளை கைப்பற்றினான்.  
பள்ளிக்கு சென்று திரும்பாத பாலகனைத் தேடிய ரெங்கநாதனும், தாதரம்மையும் காட்டில் பாலகன் இறந்திருப்பதை அறிந்து கவலையுற்று மடிந்தனர். மகனுடைய மரணத்தை தாங்காது இறந்தவர்கள் என்பதால், தாதரம்மையை தெய்வமாக வணங்குகின்றனர்.
# டாஷீல் ஹாம்மெட்

**சாமுவேல் டாஷீல் ஹாம்மெட்** (மே 27,1894 - ஜனவரி 10, 1961) ஒரு பயங்கர குற்றங்கள் மற்றும் பல துப்பறியும் புதின எழுத்தாளர் ஆவார்.மேலும் இவர் சிறுகதைகள், திரைக்கதை எழுத்தாளராகவும் மற்றும் அரசியல் ஆர்வலராகவும் இருந்தார். அவரின் படைப்புகளில் சாம் ஸ்பேட் (*மால்தீஸ் பால்கான்*), நிக் மற்றும் நோரா சார்லஸ் (*தி தின் மேன்*), மற்றும் கான்டினென்டல் ஒப் (*ரெட் ஹார்வெஸ்ட் அண்ட் டைன் கார்ஸ்*) ஆகியவை குறிப்பிட தக்கதாகும்.டைம் பத்திரிக்கை, 1923 மற்றும் 2005 இடையே வெளியிடப்பட்ட சிறந்த 100 ஆங்கில மொழி நாவல்களின் பட்டியலில் 1929 ஆம் ஆண்டு வெளிவந்த இவரின் "*ரெட் ஹார்வெஸ்ட்*" புதினமும் இடம்பெற்றுள்ளது.
# அத்திப்பாக்கம்

**அத்திப்பாக்கம்** (*Athipakkam*) என்பது தமிழ்நாட்டின் விழுப்புரம் மாவட்டத்தில் ஒலக்கூர் ஊராட்சி ஒன்றியத்தில் அமைந்துள்ள ஒரு சிற்றூர் ஆகும். இது திருக்கோயிலூர் திருவண்ணாமலை நெடுஞ்சாலையில் உள்ளது.
# அத்திப்பாக்கம்

## அமைவிடம்

இந்த ஊரானது மாவட்ட தலைநகரான விழுப்புரத்தின் வடக்கே 53 கிலோமீட்டர் தொலைவிலும், மாநிலத் தலைநகரான சென்னையில் இருந்து 120 கிலோமீட்டர் தொலைவிலும் உள்ளது. இது விழுப்புரம் மாவட்டத்தில் காஞ்சிபுரம் மாவட்டத்தின் எல்லையில் உள்ளது.
# நாட்டுப்புறக் கதைக் களஞ்சியம்

**நாட்டுப்புறக் கதைக் களஞ்சியம்** என்பது கி. ராஜநாராயணன் தலைமைத் தொகுப்பாளராக இருந்து வெளியிடப்பட்ட நாட்டார் கதைத் தொகுப்பு நூலாகும். இந்நூலினை தொகுப்பதில் இவருடன், சண்முகசுந்தரம், கழனியூரன், பாரதிதேவி ஆகியோரும் பணியாற்றியுள்ளனர். தமிழ் மொழியில் செவிவழிக் கதைகளாக உலாவிய 378 நாட்டுப்புறக் கதைகளை இந்நூலில் தொகுத்துள்ளனர்.  
ஆயிரத்து இருநூற்று இருபது பக்கங்கள் கொண்ட இந்நூலினை சாகித்திய அகாதமி பதிப்பகம் வெளியிட்டுள்ளது.  
இந்நூலின் ஆங்கிலப் பதிப்பானது ப்ரீதம் சக்ரவர்த்தியின் மொழிப்பெயர்ப்பில் 2009ஆம் ஆண்டில் பிளாப்ட் பதிப்பகம் (Blaft Publications) வெளியிடப்பட்டது.
# கொல்லிமலை மக்களின் நாட்டுப்புற இலக்கியங்கள்

**கொல்லிமலை மக்களின் நாட்டுப்புற இலக்கியங்கள்** அ. பிறைமதி தொகுத்துள்ள நாட்டாரியல் நூலாகும். இந்நூலை பாவை பதிப்பகம் வெளியிட்டுள்ளது. தனலட்சுமி சீனிவாசன் கல்வி நிறுவனங்களின் தாளலர் அ.சீனிவாசன் பாராட்டுரை எழுதியுள்ளார்.
# கொல்லிமலை மக்களின் நாட்டுப்புற இலக்கியங்கள்

## பொருளடக்கம்

- பாடல்கள்
- கதைப் பாடல்கள்
- கதைகள்
- பழமொழிகள்
- விடுகதைகள்
-
# சிவன் (நூல்)

**சிவன்** என்பது ப. முத்துக்குமாரசுவாமி எழுதிய நூலாகும். இந்நூலில் சிவ வழிபாட்டினையும், சைவ சமயக் கடவுளான சிவனைப் பற்றியும் ஆசிரியர் எழுதியுள்ளார். இந்நூலை பழனியப்பா பிரதர்ஸ் வெளியிட்டுள்ளனர். இந்நூலுக்கு ஆசியுரையை குன்றக்குடி பொன்னம்பல அடிகளாரும், அணிந்துரையை இரா. செல்வக் கணபதியும் எழுதியுள்ளனர்.
# பிரேசிலின் மாநிலங்கள்

பிரேசில் கூட்டாட்சிக் குடியரசு இருபத்தியேழு கூட்டு அலகுகளின் ஒன்றியம் ஆகும்: இருபத்தி ஆறு மாநிலங்களும் (*estados*; ஒருமை *estado*) கூட்டரசின் தலைநகர் பிரசிலியா அமைந்துள்ள ஓர் கூட்டரசு மாவட்டமும் (*distrito federal*) அடங்கியது. இந்த மாநிலங்கள் பொதுவாக வரலாற்றை ஒட்டி, பொதுவான எல்லைகள் ஏற்பட்டதை ஒட்டி, காலப்போக்கில் உருவானவை ஆகும். கூட்டரசு மாவட்டம் ஓர் தனி மாநிலமாக கருத முடியாது; இருப்பினும் மாநிலத்தின் சில பண்புகளையும் நகராட்சிகளின் பண்புகளையும் கொண்டுள்ளது. கூட்டரசு மாவட்டத்தை கோயாசு, மினாஸ் ஜெரைசு மாநிலங்கள் சூழ்ந்துள்ளன.
# வ. உ. சிதம்பரம் பிள்ளை (நூல்)

**வ. உ. சிதம்பரம் பிள்ளை** என். சம்பத், பெ. சு. மணி ஆகியோர்களால் எழுதப்பட்ட நூலாகும். இந்நூலை பப்ளிகேஷன்ஸ் டிவிஷன்ஸ் வெளியிட்டுள்ளது. இந்நூலில் வ. உ. சியின் வாழ்க்கை வரலாற்றினை சம்பவங்களாக எழுதியுள்ளனர்.
# வ. உ. சிதம்பரம் பிள்ளை (நூல்)

## பொருளடக்கம்

- எதிர்ப்புச் சூழலின் உருவாக்கம்
- மாவீரனின் தோற்றம்
- அரசியல் வானில் எழுஞாயிறு
- சுதேசி இயக்கமும், கப்பலோட்டிய சாதனையும்
- விடுதலைப் போராட்டம் களத்தில்
- அடக்குமுறைகளும் வரலாறு காணாத சாதனையும்
- செக்கிழுத்த செம்மலின் சிறைவாசம்
- சிறைவாசத்திற்குப் பின் தொடர்ந்த பணிகள்
- காந்தி சகாப்தத்தில் வ.உ.சி
- வ.உ.சியின் தமிழ்த் தொண்டு
- முடிவுரை
# பட்டபிரான்

**பட்டபிரான்** நாட்டார் தெய்வங்களுள் ஒருவராவார். இவர் மறவர் இனத்தினைச் சேர்ந்தவர். பொயிலாம் பூச்சியம்மன் எனும் பள்ளர் இனப்பெண்ணின் மேல் காதல் கொண்டு, அவருடன் உடன் போக்காக சென்றதால், பூச்சியம்மனின் அண்ணன்களால் கொல்லப்பட்டு இறந்தவர். இவரைக் கடவுளாக மக்கள் வணங்குகின்றனர்.
# தென்னிந்திய கிராம தெய்வங்கள்

**தென்னிந்திய கிராம தெய்வங்கள்** ஹென்றி ஒயிட் வொட் என்பவர் எழுதிய நாட்டாறியல் ஆய்வு நூலின் தமிழ்ப் பதிப்பாகும். இதனை வேட்டை எஸ். கண்ணன் தமிழில் மொழிப் பெயர்த்திருந்தார்.  
இந்நூலை சந்தியாப் பதிப்பகம் வெளியிட்டுள்ளது. இந்நூலுக்கான முன்னூரையை மானிடவியல் துறை புதுச்சேரி மொழியியல் பண்பாட்டு ஆராய்ச்சி நிறுவனத்தினைச் சேர்ந்த பக்தவச்சால பாரதி எழுதியுள்ளார்.
# கதவுகளுக்குப் பின்னால் கண்ணீர்ப் பதிவுகள்

**கதவுகளுக்குப் பின்னால் கண்ணீர்ப் பதிவுகள்** என்பது ரிங்கி பட்டாச்சாரியா தொகுத்த நூலாகும். அஞ்சனா தேவ் இதனைத் தமிழில் மொழிபெயர்த்துள்ளார். விகடன் பிரசுரம் இந்நூலை வெளியிட்டுள்ளது. இந்நூல் பதினேழு பெண்களின் வாழ்கைக் கதைகளின் ஊடாக, இந்தியாவில் பெண்கள் குடும்ப வன்முறையை எதிர்கொள்வதைப் பற்றி விளக்குகிறது.
# கதவுகளுக்குப் பின்னால் கண்ணீர்ப் பதிவுகள்

## இவற்றையும் காண்க

- பெண்ணியம்
# பள்ளிக்கூட வெள்ளாடு

**பள்ளிக்கூட வெள்ளாடு** குழ. கதிரேசன் எழுதிய குழந்தைகளுக்கான கவிதை நூலாகும். இந்நூலை ஐந்திணை பதிப்பகம் வெளியிட்டது. இரா சுப்பிரமணியன் முகவுரை எழுதியுள்ளார். சாகித்திய அகாதமி பரிசு பெற்ற லாச ராமாமிருதம் அணிந்துரை எழுதியுள்ளார்.
# பள்ளிக்கூட வெள்ளாடு

## பொருளடக்கம்

- வணங்குங்கள்
- குரங்குக் குட்டி ஓடிவா
- தொப்பைக் கோழி
- அழுக்குகள் அகற்றுவோம்
- மழையே மழையே வா வா
- தென்றல் காற்று
- பள்ளிக் கூட வெள்ளாடு
- கொழுக்கட்டை பிள்ளையார்
- பேசும் கிளியே இங்கே வா
- வெள்ளைப் பசு
- அன்பு வேண்டுமா
- ஓடும் வண்டியில் ஏறாதே
- உண்மைதானா
- ஆகாயத்தை அடித்தது யார்
- நிலா மின்சாரம்
- மண்புழுவே ஒளிந்து கொள்
- தொலைக்காட்சி
- அமைதி காப்போம் உலகிலே
- ஆழமாய் எண்ணு
- நூறு ஆண்டுகள் வாழ்ந்திடுவோம்
- கருணை மழை
- வெள்ளிப் பந்து
- சிட்டுக் குருவி
- என்றும் தமிழைப் படிப்பேன்
# கார்டியன்ஸ் ஆப் தி கேலக்ஸி

**கோர்டியன்ஸ் ஒப் தி கேலக்ஸி** என்பது 2014 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸின் 'கார்டியன்ஸ் ஆப் தி கேலக்ஸி' என்ற வரைகதையை அடிப்படையாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் விநியோகம் செய்தது.  
இது மார்வெல் திரைப் பிரபஞ்சத்தின் பத்தாவது படமாகும். கேவின் பேகே தயாரிப்பில் ஜேம்ஸ் கன் எழுதி மற்றும் இயக்கியுள்ளார், மற்றும் நிக்கோல் பெர்ல்மேன், ஜேம்ஸ்கன் கதை எழுதியுள்ளார்கள். இந்த திரைபடத்தில் கிறிஸ் பிராட், ஜோ சல்டனா, டேவ் பாடிஸ்டா, வின் டீசல், பிராட்லி கூப்பர், லீ பேஸ், மைக்கேல் ரூக்கர், கரேன் கில்லன், ஜான் சி.ரெய்லி, கிளன் குளோஸ், பெனிசியோ டெல் டோரோ, திஜிமோன் கவுன்சோ போன்ற பலர் நடித்துள்ளார்கள்.  
கோர்டியன்ஸ் ஒப் தி கேலக்ஸி என்ற படம் 21 ஜூலை 2014 அன்று ஹாலிவுட்டில் டால்பி திரையரங்கத்தில் திரையிடப்பட்டது, மேலும்
இது மார்வல் திரைப் பிரபஞ்சத்தின் இரண்டாம் கட்டத்தின் ஒரு பகுதியாக ஆகஸ்ட் 1 ஆம் தேதி ஐக்கிய அமெரிக்காவில் வெளியாகி, விமர்சன மற்றும் வணிக ரீதியாக வெற்றியடைந்தது. இது உலகளவில் 772.8 மில்லியன் டாலர்களை வசூலித்து. 2014 ஆம் ஆண்டில் அதிக வசூல் செய்த மீநாயகன் படமாகவும், 2014 ஆம் ஆண்டில் அதிக வசூல் செய்த மூன்றாவது படமாகும்.  
படத்தின் திரைக்கதை, இயக்கம், நடிப்பு, நகைச்சுவை, ஒலிப்பதிவு, காட்சி விளைவுகள் மற்றும் அதிரடி காட்சிகளுக்காக பாராட்டப்பட்டது. மற்றும் 87 வது அகாடமி விருதுகளில், சிறந்த திரை வண்ணம், சிறந்த ஒப்பனை போன்ற விருதுகளை வென்றுள்ளது. இதன் இரண்டாம் பாகம் கார்டியன்ஸ் ஆப் தி கேலக்ஸி 2 என்ற பெயரில் 2017 ஆம் ஆண்டு வெளியானது. மற்றும் இதன் மூன்றாம் பாகம் 2022 ஆம் ஆண்டில் வெளியாக திட்டமிடப்பட்டுள்ளது.
# கார்டியன்ஸ் ஆப் தி கேலக்ஸி

## நடிகர்கள்

- கிறிஸ் பிராட் - பீட்டர் குயில் / ஸ்டார்-லோர்ட் : கார்டியன்ஸ் தலைவர்
- ஜோ சல்டனா - கமோரா
- டேவ் பாடிஸ்டா - டிராக்ஸ் தி டிஸ்ட்ராயர்
- வின் டீசல் - க்ரூட்
- பிராட்லி கூப்பர் - ராக்கெட்
- லீ பேஸ் - ரோனன்
- மைக்கேல் ரூக்கர் - யோண்டு உடோன்டா
- கரேன் கில்லன் - நெபுலா
- திஜிமோன் கவுன்சோ - கோரத்
- ஜான் சி.ரெய்லி - ரோமன் டே
- கிளன் குளோஸ் - இரானி ரீல்
- பெனிசியோ டெல் டோரோ - டானலீர் திவன் / கலெக்டர்
# கார்டியன்ஸ் ஆப் தி கேலக்ஸி

## வெளியீடு

இந்த திரைப்படம் 3D மற்றும் ஐமேக்ஸ் 3D.ல், ஆகஸ்ட் 1ம் திகதி, 2014 அன்று வெளியடப்பட்டது. இந்த திரைப்படம் தமிழ், ஹிந்தி மற்றும் தெலுங்கு மொழிகளில் மொழிமாற்றம் செய்யப்பட்டு இந்தியாவில் வெளியானது.
# கயந்தலை

**கயந்தலை** என்னும் சொல்லானது பெரிய தலையைக் குறிக்கும். யானைகளில் பெண்யானைகளின் தலை ஆண் யானையின் தலையை விடச் சற்று பெரிதாக இருக்கும். எனவே பெண்யானைகளைக் *கயந்தலை மடப்பிடி* என முன்னோர் வழங்கினர். அன்றியும் குட்டி யானைகளின் தலையும் அதன் அளவை நோக்கச் சற்றே பெரிது. எனவே அவற்றையும் கயந்தலை என்றனர். மேலும் மக்கள் பெறும் குழந்தைகளின் தலையும் அவ்வாறே சற்று பெரிது. எனவே குழந்தைகளையும் அவ்வாறே கயந்தலை என்றனர்.  
- குழந்தையைக் கயந்தலை எனல்
- முருகன் பலராமன், திருமால் ஆகியோரைக் கயந்தலை என்றது.
- யானைக் கன்றைக் கயந்தலை என்றனர்
- பெண்-யானையைக் கயந்தலை என்றனர்.
# முக்காழ்

**முக்காழ்** என்பது பண்டைக்கால அணிகலன்களில் ஒன்று. இது யானை முகத்தில் முக்கோண வடிவில் தொங்கும் **ஓடை** என்னும் அணிகலனைப் போன்றது. இது துணியின்மீது வயிர மணிகளைக் கோத்துச் செய்யப்படும். தாய்மார் தம் கைகளால் இதனைப் புனைந்து குழந்தையின் கழுத்தில் தொங்கவிடுவர்.
# ஆசியக் கிண்ணம் 2014

**ஆசியக் கிண்ணம் 2014**, (*2014 Asia Cup*) ஒருநாள் துடுப்பாட்டப் போட்டிகளான ஆசியக்கிண்ணத்தின் 12வது போட்டித் தொடர் ஆகும். இது 2014 ஆம் ஆண்டு பிப்ரவரி 25 முதல் மார்ச் 8 வரை வங்காளதேசத்தில் நடைபெற்றது. இதற்கு முந்தைய போட்டியில் பாக்கித்தான் வெற்றி பெற்றிருந்தது.  
ஆசியாவின் நான்கு தேர்வுப் போட்டிப் பங்காளர்களான இந்தியா, பாக்கித்தான், இலங்கை, வங்காளதேசம் மற்றும் பன்னாட்டுத் துடுப்பாட்ட அவையின் துணை உறுப்பினரான ஆப்கானித்தான் ஆகிய அணிகள் இப்போட்டித்தொடரில் பங்குபற்றின. ஆப்கானித்தான் அணியினர் முதன்முதலாக ஓர் 50 பந்துமாற்றப் போட்டியில் பங்கேற்றனர். மொத்தம் 11 ஆட்டங்கள் இடம்பெற்றன. மார்ச் 8 இல் நடந்த இறுதிப் போட்டியில் இலங்கை அணி பாக்கித்தான் அணியை 5 இலக்குகளால் வென்று ஆசியக் கிண்ணத்தை ஐந்தாவது தடவையாகப் பெற்றுக் கொண்டது.
# ஆசியக் கிண்ணம் 2014

## அணிகள்

| * முகம்மது நபி (துடுப்பாட்டக்காரர்) (த)
* தவ்லத் ஷத்ரன்
* ஹமீட் ஹசன்
* கரீம் சாதிக்
* முகம்மது சாஹ்ஷாட் (கு.கா)
* நவ்ரோஸ் மங்கள்
* ரகமத் ஷா
* ஷபூர் சத்ரான்
* அஷ்கர் ஸ்டானிக்சை
* பசல் நியாசாய்
* ஹம்சா ஹொடெக்
* மிர்வைஸ் அஸ்ரப்
* நஜ்புல்லா சத்ரன்
* நூர் அலி
* ஷமீயுல்லாஹ் சின்வாரி | * அனாமுல் அக்
* சம்சுர் ரகுமான்
* இம்ருல் காயெசு
* மோமினுல் அக்
* சியாவுர் ரகுமான்
* முஷ்பிகுர் ரகீம் (த & கு.கா)
* நசீர் உசைன்
* நயீம் இசுலாம்
* சோகக் காசி
* முசாரப் முர்தசா
* அராஃபத் சன்னி
* அப்துர் ரசாக்
* ருபெல் உசைன்
* அல் அமீன் (துடுப்பாட்டக்காரர்)
* சகீப் அல் அசன் | * விராட் கோலி (த)
* ரோகித் சர்மா
* ஷிகர் தவான்
* அஜின்கியா ரகானே
* செதேஷ்வர் புஜாரா
* தினேஷ் கார்த்திக் (கு.கா)
* அம்பாதி ராயுடு
* ஸ்டுவாட் பின்னி
* ரவீந்திர ஜடேஜா
* ரவிச்சந்திரன் அசுவின்
* அமித் மிஷ்ரா
* புவனேஷ்வர் குமார்
* முகம்மது சமி
* வருண் ஆரோன்
* ஈசுவர் பாண்டே | * மிஸ்பா-உல்-ஹக் (த)
* சர்ஜீல் கான்
* அகமது செசாது
* முகம்மது ஹஃபீஸ் (து.த)
* சோயிப் மக்சூத்
* உமர் அக்மல் (கு.கா)
* பவாட் ஆலம்
* சாகித் அஃபிரிடி
* பிலாவல் பட்டி
* சயீத் அஜ்மல்
* அப்துர் ரகுமான்
* ஜூனாயத் கான்
* உமர் குல்
* அன்வர் அலி
* முகம்மது தல்ஹா | *அஞ்செலோ மாத்தியூஸ் (த)
*குசால் பெரேரா (கு.கா)
*திலகரத்ன டில்சான்
*குமார் சங்கக்கார (கு.கா)
*மகேல ஜயவர்தன
*தினேஸ் சந்திமல் (து.த & கு,கா)
*லகிரு திரிமான்ன
*அசான் பிரியஞ்சன்
*திசாரா பெரேரா
*சசித்ரா சேனநாயகே
*அஜந்த மென்டிஸ்
*லசித் மாலிங்க
*தம்மிக பிரசாத்
*சுரங்க லக்மால்
*சதுரங்க டெ சில்வா | } |
| --- | --- | --- | --- | --- | --- |
இந்திய அணிக்கு தலைவராக மகேந்திர சிங் தோனி இருந்தும் காயங்கள் காரணமாக விளையாட இயலாது போனதால் விராட் கோலி தலைவராகவும் தினேஷ் கார்த்திக் குச்சிக் காப்பாளராகவும் தெரிந்தெடுக்கப்பட்டுள்ளனர். சகீப் அல் அசனுக்கு ஓராட்டம் ஆடத் தடை இருப்பதால் இந்தியா, ஆப்கானித்தான் உடனான இரு ஆட்டங்களில் ஆட மாட்டார். தமீம் இக்பால் வங்காளதேச அணியிலிருந்து காயங்கள் காரணமாக விளையாடமாட்டார்.
# ஆசியக் கிண்ணம் 2014

## நிகழிடங்கள்

| நாராயண்கஞ்ச் | டாக்கா |
| --- | --- |
| பதுல்லா ஓசுமானி விளையாட்டரங்கம் | சேர்-இ-பங்களா துடுப்பாட்ட அரங்கம் |
| கொள்ளளவு: 18,000 | கொள்ளளவு: 26,000 |
| } |  |
# ஆசியக் கிண்ணம் 2014

## நிரல்களும் முடிவுகளும்

### குழு நிலை

**மூலம்**: *கிரிக்இன்ஃபோ*
| அணி |  |  |  |  |  |  |
| --- | --- | --- | --- | --- | --- | --- |
| 4 | 4 | 0 | 0 | +0.773 | **17** |  |
| 4 | 3 | 1 | 0 | +0.349 | **13** |  |
| 4 | 2 | 2 | 0 | +0.450 | **9** |  |
| 4 | 1 | 3 | 0 | -1.278 | **4** |  |
| 4 | 0 | 4 | 0 | -0.259 | **0** | } |  
: இறுதிப் போட்டிக்குத் தெரிவு
# ஆசியக் கிண்ணம் 2014

## நிரல்களும் முடிவுகளும்

### குழுநிலை முடிவுகள்

---  
---  
---  
---  
---  
---  
---  
---  
---
# ஆப்கானித்தான் துடுப்பாட்ட அணி

**ஆப்கானித்தான் துடுப்பாட்ட அணி** ஆப்கானித்தான் நாட்டினை முன்னிருத்தி சர்வதேச துடுப்பாட்ட போட்டிகளில் விளையாடும் துடுப்பாட்ட அணியாகும். துடுப்பாட்டம் 19 ஆம் நூற்றாண்டில் இருந்து ஆப்கானித்தானில் விளையாடப்பட்டாலும், அண்மைய ஆண்டுகளில் மட்டுமே அந்த அணி முக்கியத்துவம் பெற்று உள்ளது. ஆப்கானிஸ்தான் கிரிக்கெட் கூட்டமைப்பு 1995 ல் உருவாக்கப்பட்டு மற்றும் 2001 ல் சர்வதேச கிரிக்கெட் கவுன்சிலில் (ஐ.சி.சி.,) ஒரு கூட்டு உறுப்பினராக ஆனது.. 2003ல் ஆசிய கிரிக்கெட் கவுன்சில் உறுப்பினராக
ஆனது. ., 9 நவம்பர் 2011வரை சர்வதேச இருபது20 போட்டிகளில் ஒன்பதாவது இடத்தில் உள்ளனர்.